**ג,מ, - ידע**

**10 אפריל 2016**

**ב' ניסן תשע"ו**

 **נייד : 050/5459426**

**פקס: 02/6560615**

 **ע"מ: 054851647**

**morgidon@mail.gov.il**

**לכבוד**

**מוזיאון ידידי ציון**

**מר, אילן סקולניק**

**מר, רמי לוי /מנכ"ל קטליסט**

**הנדון: מערכי הנחיה במוזיאון ידידי ציון - ערך הגבורה**

ערכות הדרכה – מוזיאון FOZ

**מערך הנחייה – ערך הגבורה"**

1. **רקע :**

גבורה הינה ערך אוניברסאלי המזוהה במקורות ספרותיים, במאמרים ואף במערכת החינוך עם **גבורת המלחמה**,**והגיבור– עם גיבור המלחמה**, כזה המביא ניצחון לעמו.

במערך הנחיה זה, נעסוק בערך הגבורה מזוויות שונות. הזווית הקלאסית, השגורה, הינה הזווית של גבורת המפקד, גבורת המנהיג, על ידי בחינת כתבים אשר נכתבו על ידי מפקדים שבעי קרבות, גיבורים בעצמם, אשר בוחנים את מהי הגבורה הצבאית.

ומנגד, נבחן מושגים שונים של גבורה אשר מיוצגים על ידי נציגי תרבות עכשוויים, אשר בוחרים לספר דווקא סיפור של " אנטי גיבור" , אנשים מן השורה אשר בוחרים לבצע מעשים אשר שנויים במחלוקת, יש הרואים בהם גבורה, ויש הרואים בהם אף חוסר אחריות אזרחי.

מתוך אותה הגישה נבחן בגישה ביקורתית את ההתייחסות התרבותית הנוגעת למושג הגבורה, וכיצד תרבות בוחרת לעצמה גיבורים, ומהו ה" גיבור המייצג" בתרבות הישראלית.

בחרנו לעסוק בערך הגבורה ודמות הגיבור מתוך הרלוונטיות הגבוהה שיש לעיסוק בערך זה עבור המפקדים והחיילים הפוקדים את שערי המוזיאון.

ערך הגבורה והרצון להידמות לדמות הגיבור המקובלת בתרבות הישראלית הינה כוח מניע חזק אשר שזור בעשייתו המנהיגותית של כל מפקד בארץ ישראל, וכל אזרח במדינת ישראל ובעולם אשר עושה מעשה אשר אומץ לב אזרחי כרוך בו, ומניע אותו לפעולה .

המקורות היהודיים, והברית החדשה, דנים רבות בערך הגבורה ומיהו הגיבור,

השימוש במקורות אלו מתבל את העיסוק בערך הגבורה בחוכמה רבה, אשר מחייבת חשיבה מעמיקה ושאינה שגרתית ומעמתת את המושג התרבותי של גבורה, אף בימינו אלו, באופן חדשני ופורץ דרך.

***איזהו גיבור- מי שעושה שונאו אוהבו" (אבות דרכי נתן, כ"ג)***

1. **מטרות מערך ההנחיה :**
* **בחינת מושג הגבורה.**
* **מיהם הגיבורים שלנו? מדוע אנחנו מחשיבים אותם לגיבורים?**
* **דיון בשאלות מהי גבורה? האם יש סוגים שונים של גבורה?**
* **בחינה עצמית של מושג "הגיבור" - האם אנחנו רוצים להיחשב כגיבורים, והאם אנחנו נחשבים גיבורים בעיני אחרים? האם יש לנו אחריות אם אנחנו גיבורים של מישהו?**
* **דיון באבחנה שבין מפקד נערץ לגיבור? כיצד אנחנו מצטיירים בעיני הסביבה שלנו.**
* **מהו ההבדל, בין גבורה בשגרה וגבורה במצבי משבר ?**
1. ***מהי גבורה?***

***קטע מספר 1.***

*"גבורה' היא מן המונחים רבי- המשמעות המתייחסים לתודעה, לרצון ולהתנהגות של האדם, וקשה מאוד לתת לה הגדרה פורמאלית. שמא נאמר, שמבחינה מושגית 'גבורה' קשורה תמיד במאבק בין ההכרעה ערכית המודעת לאדם ושהוא מחליט להפעילה ובין דחף הנובע מטבעו ופועל בו שלא מדעתו, ואפילו בעל- כורחו. אם במאבק כזה האדם מחזיק מעמד בהתאם להכרתו ונגד טבעו- זוהי גבורה. וזוהי משמעות דברי התנא: 'איזהו גיבור? הכובש את יצרו'. כל גבורה היא בגדר עמידה בניסיון.*

 *לפיכך עשויה הגבורה להתגלם בהתנהגותו של אדם בכל המישורים של קיומו, שבהם הוא נדחף מטבעו לחתור אל ה'רווח', ה'הנאה' או ה'הישג', כשביניהם ובינו חוצץ צו או כלל או עיקרון, שלו הוא מייחס משמעות ערכית- המחייבת אותו...*

*מחיר הוויתור והרווח, על ההנאה, על ההישג-זוהי גבורה: ההתמסרות לערך שאינו 'נותן' לאדם משהו (במובן האובייקטיבי) אלא דורש ותובע ממנו משהו... ייתכן שיש בחיים, ללא סיכונים או הקרבתם, מצבים הדורשים מן האדם גבורה נפשית שאינה נופלת מזו שבהקרבת החיים במלחמה אולם יש משהו במלחמה: שבכל מעשי- הגבורה האחרים האדם נאבק עם עצמו ('כיבוש יצרו')...*

 *ניתן לקבוע כעובדה שהגבורה הצבאית היא הזולה בין הגילויים האלה- שהרי היא ורק היא מבין כל גילויי הגבורה, מצויה בהמוני בני-אדם, בכל העמים והתרבויות ובכל התקופות בהיסטוריה, ללא קשר לרמתם של בני-אדם אלה מבחינה רוחנית, מוסרית, או חברתית- מה שאין כן בגבורה של כיבושי- יצירים, שהיא נדירה בכל מקום ובכל זמן*

 *... העדפת גבורת הלחימה על – פני כל צורה אחרת של גבורה- היא מסימני התגברות רוח האלימות בקרבנו... על כך אמר הנביא יחזקאל לפני כ-2580 שנה: ויהי דבר ה' לאמר: בן –אדם, ישבי החרבות האלה על אדמת ישראל אמרים לאמר: אחד היה אברהם, ויירש- את הארץ, ואנחנו רבים- לנו נתנה הארץ למורשה: לכן אמר אליהם כה-אמר ה' אלוהים: על – הדם תאכלו ועינכם תשאו אל- גלגוליכם, ודם תשפכו- והארץ, תירשו? עמדתכם על- חרבכם, עשיתן תועבה, ואיש את- אשת רעהו טמאתם - והארץ, תירשו?!*

***("על הגבורות ועל המלחמות"/ מאת: פרופ' ישעיהו ליבוביץ'- מדען, פילוסוף ותיאולוג. מתוך כתב העת איגרא, 1984****)*

**לדיון :**

* **בטקסט נאמר שמבחינה מושגית 'גבורה' קשורה תמיד במאבק בין ההכרעה ערכית המודעת לאדם ושהוא מחליט להפעילה ובין דחף הנובע מטבעו ופועל בו שלא מטבעו ופועל בו שלא מדעתו, ואפילו בעל כורחו..." *אומר ליבוביץ'. האם באמת רק "החלטה מודעת" הופכת אדם לגיבור? ומה אם הוא פעל מבלי לחשוב? האם הוא לא גיבור?***
* **האם בכל 'מעשה גבורה' יש "ניסיון", כלומר בחירה שלי במשהו שאני רוצה מול משהו שאני צריך? האם יש ב"ניסיון", כלומר בחירה שלי במשהו שאני רוצה מול משהו שאני צריך? האם יש ב"ניסיון" הזה הבחנה בין נכון ולא נכון? טוב ורע?**
* **כיצד אני מחליט מה לעשות בעת "ניסיון" שכזה, שבו אני צריך להחליט בין שני ערכים?**
* **האם אני יודע להגדיר לעצמי ו/ או לפקודי כיצד יש להתנהג בעת מבחן שכזה?**

***קטע מספר 2.***

*הכישרון ללחום בגבורה ולדעת למות מות- גיבורים הוא- כנראה- מערכי האדם הזולים מאד, שהרי ניתן היה לפתחו בכל התקופות ובכל העמים ובכל התרבויות... אין היא משקפת הישג חינוכי דווקא.*

 *יש להבחין בין שני דברים שונים: בין משמעותו של דבר כגורם היסטורי ובין משמעותו כגורם חינוכי.... גבורה צבאית, שהיא הכרחית לקיום, אין להתפעל ואין לעשותה אידיאל חינוכי. צבא, צבאיות ומלחמה אינם מרוממים את האדם ולא מטהרים אותן, ושום אדם לא נתעלה ע"י שירות צבאי וגבורה מלחמתית*

***(מתוך :" יהדות עם יהודי ומדינת ישראל", מאת: פרופ' ישעיהו ליבוביץ'- מדען, פילוסוף, תיאולוג ומרצה באוניברסיטה, הוצאת שורן, ירושלים****)*

**לדיון:**

* **מהי הגבורה עפ"י ליבוביץ' בהקשר הישראלי? האם אתה מסכים עם ההגדרה שלו?**
* **האם פקודייך יודעים מהי גבורה בעינייך? האם זה חשוב שידעו?**
* **האם שני הקטעים "מסתדרים" זה עם זה?**
* **מה דעתך על אמירתו של ליבוביץ' כי *" מגבורה צבאית, שהיא הכרחית לקיום, אין להתפעל ואין לעשותה אידיאל חינוכי. צבא, צבאיות ומלחמה אינם מרוממים את האדם ולא מטהרים אותו, ושום אדם לא נתעלה ע"י שירות צבאי וגבורה מלחמתית."?***

***להקת הדג נחש/ בלה בליסימה***

***השיר הבא מתאר מקרה אמיתי:***

*יום שלישי, 12 במאי, 1992
יוצאת אישה מביתה בירושלים
יום רגיל סטנדרטי לא מיוחד כמו כל הימים
פול ילדים ברחובות הייתה שביתת מורים
באותה שעה ממש מחבל נאלח
משליך סכין מטבח איתה דקר שני נערים חפים
עוד פיגוע מטורף אכזרי
עוד פיגוע לאומני

הוא פותח במנוסה כי אחריו דולק המון
שתופס אותו כעבור מספר שניות בתוך חניון
עשרות אנשים בועטים בו הם רוצים לסגור חשבון
אני לא שופט אותם, זה מקרה בלי הגיון
זה מצב פגום, עגום, ארור, לא ברור
אבל אז מגיעה האישה ומשנה את סוף הסיפור
כי על המחבל היא מיד נשכבת ומגוננת בגופה
על טרוריסט אבל גם אדם שבלי גופה היה גופה
"אני לא מבין, לא פחדת עם מטורף מתחתייך וההמון כה קרוב?
לא היה קל יותר לקום ולעזוב?"
ענתה לעיתונאי שלא היה לה זמן לחשוב*

*המקרה של האישה הזאת נחרט לי בראש
מאיפה הכח לשכב בלי לזוז, בלי לחשוש
שואל את עצמי מה הייתי עושה במקומה
לו בדיוק באותה שעה הייתי נקלע לסביבה
ברור לי שלא הייתי בא ובועט
אבל אם להיות הגון ולומר את האמת
לא נראה לי שהייתי מסוגל לנהוג כמוה
הרבה יותר מתאים לי לקום ולברוח
אז מקסימום לנסות למצוא שוטר או משהו*

*לא מבין, לא פחדת עם מטורף מתחתייך וההמון כה קרוב?
לא היה קל יותר לקום ולעזוב?"*

*ענתה לעיתונאי שלא היה לה זמן לחשוב*

*המקרה של האישה הזאת נחרט לי בראש
מאיפה הכח לשכב בלי לזוז, בלי לחשוש
שואל את עצמי מה הייתי עושה במקומה
לו בדיוק באותה שעה הייתי נקלע לסביבה
ברור לי שלא הייתי בא ובועט
אבל אם להיות הגון ולומר את האמת
לא נראה לי שהייתי מסוגל לנהוג כמוה
הרבה יותר מתאים לי לקום ולברוח
אז מקסימום לנסות למצוא שוטר או משהו
אבל היא שכבה שם עד שכוחותיה תשו
עשרים דקות היא חטפה שם בעיטות
הילדים שלה ראו ולא הפסיקו לבכות.*

*הגברת לסמל לא הפכה
ושמה נמחק למעשה מהתודעה.
אין בול שלה
אולי כי ישראל עוד בשלה ולא בשלה
לאמץ לחיקה גיבור
שגבורתו לא מלחמתית, גיבור
שגבורתו היא לא צבאית, גיבור
שגבורתו רק מוסרית,
גיבור אישה, ועוד חרדית.
את סיפור גבורתך לעצמי הבטחתי
שזה סיפור איתו ראוי ילדים לחנך
זה סיפור איתו ראוי ילדים לחנך זה סיפור ראוי.*

**לדיון :**

* **מה הייתם עושים במקומה?**
* **האם בלה בליסימה היא גיבורה בעיניכם?**
* **מדוע החברה הישראלית לא אימצה אותה אליה כגיבורה?**
* **האם במדינת ישראל כיום, יש לעודד גילויי גבורה מסוג זה?**

***שבילי גבורה/ יצחק שדה***

*הגבורה איננה פיסגה. היא דרך העפלה שאין בה קפיצות. היסוד שבגבורה אינו האומץ, אלא הנכונות להקרבה עצמית. לאומץ שבגבורה יכול להגיע גם האיש המפחד אם חזקה בו נכונות ההקרבה. הפחד הוא מעצור והאיש הנכון יתגבר גם על המעצור הזה...*

*הגבורה האמיתית מתגלה גם בחולין של יום יום אנו רגילים לייחס את מושג הגבורה לצבאיות מסיבה מובנה מהלוחם נדרשת הסכמה למפרע להקרבה מקסימלית, לקרבן חיים אך אין זו הדרך היחידה אפשר זו דרך המלך של הגבורה אולם למעלה מוליכים אלפי שבילים.*

*הגבורה, כמו כל כשרון, אינה רכוש פרטי היא סגולה המעשירה את כל הכלל לכן נפשנו סולדת כל כך מגנדרנות והתפארות של אנשים אמיצים. בכך הם מרחיקים את עצמם מהפסגה לא הפחדנות היא היפוכה של הגבורה אלא האנוכיות*

*הגבורה היא קודם כל מידה מוסרית הגבורה, שהיא הקרבה אינה אכזרית ביסודה היא איננה מתאכזרת זו היא הצורה הנעלה ביותר של השירות ביסודה היא אהבת הזולת.*

*דרכה האנושית ביותר של הגבורה היא השליחות יש עושה למען הכלל ופעולתו משתבשת ביסודות זרים כמו יהירות סיפוק יצרים רצון להשתלטות אנוכיות קיבוצית של קבוצה קטנה   ואז מופיעים גם הסימנים החיצוניים: פגיעות בבלתי אשמים אכזריות מיוחדת אי ניקיון בבחירת האמצעים אי הערכת החיים.*

*לא כן השליח הפועל רק בשם שולחיו ולמען שולחיו ובמידה שזה נחוץ לשולחיו*

*רוחב הבסיס קובע את גובה הפסגה*

*הגבורה היא תכונה אנושית חיובית אין גבורה בלי מטרה הומאנית ובלי הומאניות כי עיקרה חיוב החיים - החיים על כל גילוייהם הטובים לכן קשה לו לאדם המחונן בסגולת הגבורה להרוג הוא מגיע לכך רק באין מוצא אחר כשאין צל של ספק בצדקת ההריגה כשהמעשה נחוץ למען החיים*

*ההקרבה איננה התבטלות. אין היא מבקשת את טשטוש עצמיותו של האיש רק אדם שיש לו הרבה יכול לתת הרבה ובאישיות הדלה אין בה כל טובה* ***לכלל (יצחק שדה היה מפקד הפלמ"ח הראשון)***

**לדיון :**

* **מהי הגבורה על פי יצחק שדה? מהן תכונותיו של הגיבור לפיו?**
* **מה איננה גבורה ואיננו גיבור על פי יצחק שדה?**
* **האם אתה מסכים עם הגדרתו של שדה ל"מהי גבורה"?**

**מיהו הגיבור?**

***גיבור****הוא מושג שניתן למצוא לו מקורות ב*[*מיתולוגיה*](https://he.wikipedia.org/wiki/%D7%9E%D7%99%D7%AA%D7%95%D7%9C%D7%95%D7%92%D7%99%D7%94)*וב*[*פולקלור*](https://he.wikipedia.org/wiki/%D7%A4%D7%95%D7%9C%D7%A7%D7%9C%D7%95%D7%A8)*של העמים מאז* [*העת העתיקה*](https://he.wikipedia.org/wiki/%D7%94%D7%A2%D7%AA_%D7%94%D7%A2%D7%AA%D7%99%D7%A7%D7%94)*, במיוחד ב*[*יוון העתיקה*](https://he.wikipedia.org/wiki/%D7%99%D7%95%D7%95%D7%9F_%D7%94%D7%A2%D7%AA%D7%99%D7%A7%D7%94)*. ב*[*תרבות*](https://he.wikipedia.org/wiki/%D7%AA%D7%A8%D7%91%D7%95%D7%AA)*האנושית, המונח משלים בדרך כלל את ההגדרה ל*[*אדם*](https://he.wikipedia.org/wiki/%D7%90%D7%93%D7%9D)*שנחשב*[*טוב*](https://he.wikipedia.org/wiki/%D7%98%D7%95%D7%91)*במעשיו ולאדם*[*אמיץ*](https://he.wikipedia.org/wiki/%D7%90%D7%9E%D7%99%D7%A5)*,*[*אציל*](https://he.wikipedia.org/wiki/%D7%90%D7%A6%D7%99%D7%9C)*ובעל תושייה שניחן בתכונות*[*אבירות*](https://he.wikipedia.org/wiki/%D7%90%D7%91%D7%99%D7%A8)*. הנכונות להקריב את חייו למען*[*מטרה*](https://he.wikipedia.org/wiki/%D7%9E%D7%98%D7%A8%D7%94_%28%D7%AA%D7%9B%D7%9C%D7%99%D7%AA%29)*נעלה אחרת כמו הצלת חיי אדם אחר היא המאפיין או ההגדרה של הגיבור.****( ויקיפדיה )***

***גבורה*** *היא תכונה המתגלית כאשר אדם פועל באומץ רב במצבים מסוכנים, אינו מגלה פחד ומוכן להקריב את עצמו. בתנ"ך, כאשר מספרים על מלכים שונים בישראל, כותבים שהם עשו מעשי גבורה.*

*המילה גבורה מזכירה לנו מילים אחרות באותה שורש, גב"ר. למשל, המילה גֶבֶר אומרת שמייחסים לאדם ממין זכר תכונה של גבורה וכוח. אדם אמיץ וחזק, בדרך כלל לוחם בקרב, נקרא גיבור. הגיבור המפורסם ביותר המוכר מסיפורי התנ"ך הוא שמשון, ועל כן הוא נקרא שמשון הגיבור.  כאשר דוד בכה על חברו הטוב יהונתן הוא שר "איך נפלו גיבורים" (שמואל ב א 25).*

*הגבורה היא אחת התכונות החשובות יותר בעיני בני האדם בכלל וביהדות בפרט. לכן אלוהים נקרא בתלמוד הגבורה, כלומר, התכונה הזו חשובה כל כך שהיא מזוהה עם אלוהים. כשמישהו אומר משהו חשוב וחכם אנו אומרים שהוא מדבר 'מפי הגבורה', כאילו שמע את זה מאלוהים. בתלמוד כתוב: "כל דיבור ודיבור שיצא מפי הגבורה נחלק לשבעים לשונות" (שבת פח). בקבלה יש עשר ספירות, שהן דרגות של קדושה. הספירה השישית היא גבורה.*

*המשנה מתארת במסכת אבות את חיי האדם לפי הגיל שלו, ולכל גיל היא מעניקה תכונה או תפקיד. למשל, בן שמונה עשרה מיועד לחופה, כלומר, זה גיל הנישואין, בן ארבעים לבינה, כלומר, זה גיל של תבונה וחוכמה. המשנה אומרת: "בן שמונים לגבורה" (אבות ה 21). האמרה הזאת באה בעקבות פסוק בספר תהילים: "יְמֵי שְׁנוֹתֵינוּ בָהֶם שִׁבְעִים שָׁנָה וְאִם בִּגְבוּרֹת שְׁמוֹנִים שָׁנָה" (צ 10), כלומר, אם שנות חיינו גברו מאוד, נגיע לגיל שמונים. לכן אומרים על מי שהגיע לגיל שמונים, שהוא הגיע לגבורות.*

***'גיבור'*** *קיבל בימינו משמעות חדשה. גיבור הוא דמות מרכזית במחזה, בסרט או בספר, כמו באנגלית, hero. זה אינו אומר שהוא לוחם בקרב או אמיץ במיוחד, אבל אולי המילה הזו נקבעה מפני שבעבר השירים והסיפורים נכתבו בעיקר על גיבורים בשדה הקרב. היום נוהגים לכתוב ספרים ומחזות על אנשים פשוטים או חלשים, והם נקראים אנטי-גיבור.*

*לא תמיד המילים בשורש גב"ר נחשבות חיוביות. גביר הוא אדם חשוב ובעל מעמד, בדרך כלל מפני שיש לו כסף ורכוש רב. גברתן הוא אדם חזק וגדול, וקצת מפחיד. צריך גם לזכור שאפשר גם לעשות דברים חשובים בלי לצאת למלחמות ולהיות גיבור בשדה הקרב. למשל, המשוררת רחל כתבה שיר שיש לו גם לחן יפה, בשם "אל ארצי": "לא שרתי לך ארצי,/ ולא פיארתי שמך/ בעלילות גבורה/ בשלל קרבות./ רק עץ ידי נטעו/ חופי ירדן שוקטים,/ רק שביל כבשו רגלי/ על פני שדות****".( רוביק רוזנטל, סיפורי מילים)***

**לדיון:**

* **מיהם הגיבורים שלכם? האם הם מתאימים להגדרות המילון של אבן שושן**
* **האם אתה נמצא במצבים הדורשים ממך גבורה?**
* **אם אתה שם את פקודייך במצבים כאלו?**
* **האם המצבים האלו בטוחים? ראויים? מסוכנים. מאתגרים? בעלי ערך עבורך או עבורם?**

***מסכת אבות***

*"בן זומא היה אומר: איזהו חכם? הלומד מכל אדם...* ***איזהו גיבור? הכובש את יצרו....*** *איזהו עשיר? השמח בחלקו.... איזהו מכובד? המכבד את הבריות..." (מסכת אבות, פרק ד', משנה א')*

***איזהו גיבור- מי שעושה שונאו אוהבו" (מסכת אבות דרכי נתן)***

**לדיון:**

* **על פי מסכת אבות, מהי הגבורה? האם באמת כל אחד יכול להיות גיבור?**
* **האם יש הבדל בין "הכובש את יצרו" ל "עושה שנאו אוהבו"?**
* **האם אתה מייחס חשיבות לגיבורי "יום יום"? האם יש כאלו ביחידה שלך?**

**לסיכום**

**במערך זה על ערך הגבורה, וחקירת דמותו של הגיבור, נגענו בהיבטים שונים המנתחים את המושג כעולה מתוך טקסטים נבחרים. גבורה הינה מושג אשר נוכח בחייו של כל אזרח, ובוודאי מניעה את מהלכי החיים השוטפים, של כל מפקד וכל חייל הבא בשעריי המוזיאון, הן בזמן קרב והן בשגרת היומיום . תכני מוזיאון FOZ מספרים את סיפור הגבורה, ומתארת את הגיבורים, חסידי אומות העולם אשר ליוו את העם היהודי והסיפור הציוני מתקופת התנ"ך ועד ימינו אנו.**

**הנחיה כללית למעביר המערך:**

* **משך הזמן להרצאה ודיון - שעה וחצי.**
* **משך הזמן להרצאה , דיון וסיור שטח - 4 שעות.**
* **מודל התוכן יועבר בצירוף לסיור במוזיאון, ידידי ישראל.**
* **אופציה לסיור שטח. כגון: מוזיאון אסירי המחתרות, מוזיאון לסובלנות, מוזיאון מגדל דוד - הקישלה ההיסטורי, מוזיאון מרתף השואה בהר ציון.**
* **אופציה לסיור ודיון רלבנטי במושג גבורה- מוזיאון מרכז בגין / מלון קינג דיויד ותיאור הפיצוץ במלון כולל שאלות מוסר ומנהיגות.**
* **סיור חומות ירושלים והקרב במלחמת העצמאות ברובע היהודי.**
* **מיקוד ההרצאה - ערך הגבורה ברוח הדמויות במוזיאון : דמויות מהמקורות והתנ"ך, "החולמים - ובעלי החזון", "חסידי אומות עולם", "הלוחמים", "חדר עדויות"... "מח"ל- מתנדבי חו"ל",**

**בברכה**

**ג - מ ידע**

**נצ"מ (דימ') גדעון מור**